ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
രാജമാതാ വിജയ രാജെ സിന്ധ്യയുടെ ജന്മദിനത്തിൽ പ്രധാനമന്ത്രി ശ്രദ്ധാഞ്ജലി അർപ്പിച്ചു
രാജ്മാതാ വിജയ രാജെ സിന്ധ്യയുടെ ജന്മദിനത്തിൽ പ്രധാനമന്ത്രി ശ്രീ നരേന്ദ്ര മോദി അവർക്ക് ശ്രദ്ധാഞ്ജലി അർപ്പിച്ചു. ധൈര്യത്തിന്റെയും ദീർഘവീക്ഷണത്തിന്റെയും പര്യായമായിരുന്നു അവർ എന്ന് ശ്രീ മോദി പറഞ്ഞു.
ട്വീറ്റിൽ പ്രധാനമന്ത്രി പറഞ്ഞു:
ജന്മവാർഷിക ദിനത്തിൽ രാജ്മാതാ വിജയ രാജെ സിന്ധ്യാ ജിക്ക് ആദരാഞ്ജലികൾ. ധൈര്യത്തിന്റെയും ദീർഘവീക്ഷണത്തിന്റെയും പര്യായമായിരുന്നു അവർ . മറ്റുള്ളവരെ സേവിക്കുന്നതിനായി അവർ തന്റെ ജീവിതം സമർപ്പിച്ചു. അവരുടെ മികച്ച വ്യക്തിത്വത്തെക്കുറിച്ച് മുൻപൊരു മൻ കി ബാത് പരിപാടിയിൽ ഞാൻ പറഞ്ഞ കാര്യങ്ങൾ പങ്കുവെക്കുന്നു."
ആരോഗ്യ, കുടുംബക്ഷേമ മന്ത്രാലയം
ഇ സഞ്ജീവനി, ഇ സഞ്ജീവനി ഒപിഡി എന്നിവ വഴി 1.5 ലക്ഷം ടെലി കണ്സല്ട്ടേഷന് നടത്തി
(കേന്ദ്ര ആരോഗ്യ മന്ത്രാലയം സംസ്ഥാനങ്ങളുമായി ചേര്ന്ന് അവതരിപ്പിച്ച ഇ സഞ്ജീവനി, ഇ സഞ്ജീവനി ഒപിഡി എന്നീ ടെലി മെഡിസിന് പ്ലാറ്റ്ഫോമുകള് വഴി 1.5 ലക്ഷം ടെലി-കണ്സല്ട്ടേഷനുകള് പൂര്ത്തിയാക്കി. ഇതോടനുബന്ധിച്ച് സംസ്ഥാനങ്ങളും കേന്ദ്രഭരണ പ്രദേശങ്ങളുമായും ചേര്ന്ന് നടത്തിയ അവലോകന യോഗത്തില് കേന്ദ്ര ആരോഗ്യ കുടുംബക്ഷേമ മന്ത്രി ഡോ. ഹര്ഷ് വര്ദ്ധന് അധ്യക്ഷത വഹിച്ചു.
കേന്ദ്ര ആരോഗ്യ കുടുംബക്ഷേമ സഹ മന്ത്രി ശ്രീ അശ്വനി കുമാര് ചൗബേ, തമിഴ്നാട് ആരോഗ്യ മന്ത്രി ഡോ. സി. വിജയഭാസ്കര്, കേന്ദ്ര ആരോഗ്യ സെക്രട്ടറി ശ്രീ രാജേഷ് ഭൂഷണ്, മന്ത്രാലയത്തിലെ മുതര്ന്ന ഉദ്യോഗസ്ഥര് തുടങ്ങിയവരും സന്നിഹിതരായിരുന്നു.
2019 നവംബറില് അവതരിപ്പിച്ച ടെലി-മെഡിസിന് പ്ലാറ്റ്ഫോം 23 സംസ്ഥാനങ്ങള് നടപ്പാക്കി. കോവിഡ് മഹാമാരിക്കാലത്ത് ഇ സഞ്ജീവനി പോലുള്ള ടെലി-മെഡിസിന് പ്ലാറ്റ്ഫോമുകള് നമ്മുടെ ആരോഗ്യ അടിസ്ഥാനസൗകര്യങ്ങള് വര്ദ്ധിപ്പിച്ചതായി ഡോ. ഹര്ഷ് വര്ദ്ധന് പറഞ്ഞു. നഗരങ്ങളിലെ സ്പെഷ്യലിസ്റ്റ് ഡോക്ടര്മാരുടെ സേവനം ഗ്രാമീണ മേഖലകളിലെ ജനങ്ങള്ക്ക് ഈ സംവിധാനം ലഭ്യമാക്കിയതായി ശ്രീ അശ്വനി കുമാര് ചൗബേ പറഞ്ഞു.
ആകെ 1,58,000 ടെലി-കണ്സല്ട്ടേഷനുകള് ഈ പ്ലാറ്റ്ഫോമുകള് വഴി പൂര്ത്തിയാക്കി. ഇതില് 67,000 കണ്സല്ട്ടേഷനുകള് ഇ-സഞ്ജീവനി വഴി ആയുഷ്മാന് ഭാരത് ഹെല്ത്ത് ആന്ഡ് വെല്നെസ്സ് സെന്ററുകളിലും 91,000 കണ്സല്ട്ടേഷനുകള് ഇ-സഞ്ജീവനി ഒപിഡി വഴിയും നല്കി. നിലവില് ശരാശരി 5000 കണ്സല്ട്ടേഷനുകളാണ് ഈ പ്ലാറ്റ്ഫോമുകള് വഴി നല്കുന്നത്.
തമിഴ്നാട്, ആന്ധ്രാ പ്രദേശ്, ഹിമാചല് പ്രദേശ്, ഉത്തര് പ്രദേശ്, കേരളം, ഗുജറാത്ത്, പഞ്ചാബ്, രാജസ്ഥാന്, മഹാരാഷ്ട്ര, ഉത്തരാഖണ്ഡ് എന്നീ സംസ്ഥാനങ്ങളിലാണ് ഈ പ്ലാറ്റ്ഫോമുകള് വഴി ഏറ്റവുമധികം കണ്സല്ട്ടേഷനുകള് നടന്നത്. പാലക്കാട് ജില്ലയിലെ ജയിലില് ഉള്പ്പെടെ കേരളം വിജയകരമായി ടെലി-മെഡിസിന് സേവനം നടപ്പിലാക്കി.
ഷിപ്പിങ് മന്ത്രാലയം
തെക്കു പടിഞ്ഞാറൻ സമുദ്ര മേഖലയിൽ ചരക്കു കപ്പലുകൾക്കും മത്സ്യബന്ധനയാനങ്ങൾക്കും ഉള്ള യാത്ര പാതകൾ വിഭജിച്ചു
തെക്ക് പടിഞ്ഞാറൻ സമുദ്ര മേഖലയിൽ ചരക്കുകപ്പലുകളുടെയും മത്സ്യബന്ധനയാനങ്ങളുടെയും യാത്ര പാതകൾ കേന്ദ്ര ഷിപ്പിങ് മന്ത്രാലയം വിഭജിച്ചു പ്രത്യേകമാക്കി മാറ്റി. ജലഗതാഗതത്തിന്റെ സുരക്ഷയും കാര്യക്ഷമതയും പരിഗണിച്ചാണ് ദീർഘനാളായുള്ള ഈ ആവശ്യം കേന്ദ്ര ഷിപ്പിങ് മന്ത്രാലയം അംഗീകരിച്ചത്.
നിരവധി ചരക്കുകപ്പലുകളും മത്സ്യബന്ധനയാനങ്ങളുo കൊണ്ട് തിരക്കേറിയ ജലപാത ആണ് രാജ്യത്തിന്റെ തെക്കു പടിഞ്ഞാറന് തീരത്തുള്ള അറബിക്കടൽ മേഖല. പലപ്പോഴും ഇവിടെ അപകടങ്ങൾ നടക്കുകയും അതുവഴി കപ്പലുകൾക്ക് കേടുപാടുകളും പരിസ്ഥിതിനാശവും ആളപായവും ഉണ്ടാവുകയും ചെയ്യുന്നു.
പുതിയ നടപടി മേഖലയിലെ ജലഗതാഗതം സുരക്ഷിതവും സുഗമവുമാക്കുമെന്ന് കേന്ദ്ര ഷിപ്പിങ് മന്ത്രി ശ്രീ മൻസൂഖ് മാണ്ഡവ്യ പറഞ്ഞു. ഷിപ്പിങ് ഡയറക്ടറേറ്റ് ജനറലിന്റെ വളരെ ക്രിയാത്മകമായ നടപടിയാണ് ഇതെന്നും അദ്ദേഹം അഭിപ്രായപ്പെട്ടു.
പാതയുടെ വിശദാംശങ്ങൾ ഷിപ്പിങ് ഡിജി വിജ്ഞാപനം ചെയ്തിട്ടുണ്ട്. 2020 ഓഗസ്റ്റ് ഒന്നു മുതൽ പുതിയ പാതകൾ പ്രാബല്യത്തിൽ വരും.
പ്രത്യേക സേവനങ്ങളും ഫീച്ചറുകളും
ആകാശവാണി വാർത്താവിഭാഗം ജോയിന്റ് ഡയറക്ടറായി പാർവതി വി ചുമതലയേറ്റു
ആകാശവാണി തിരുവനന്തപുരം വാർത്താവിഭാഗം ജോയിന്റ് ഡയറക്ടറായി  പാർവതി വി ചുമതലയേറ്റു . ഇന്ത്യൻ ഇൻഫർമേഷൻ സർവീസിലെ 2011 ബാച്ച് ഉദ്യോഗസ്ഥയാണ് . കേരള-ലക്ഷദ്വീപ് മേഖലയിലെ സെൻട്രൽ ബോർഡ് ഓഫ് ഫിലിം സർട്ടിഫിക്കേഷന്റെ റീജിയണൽ ഓഫീസറായി പ്രവർത്തിക്കുകയായിരുന്നു, അവിടത്തെ അധിക ചുമതല തുടരും. കേന്ദ്ര വാർത്താവിതരണ പ്രക്ഷേപണ മന്ത്രാലയത്തിന്റെ ന്യൂ ഡൽഹിയിലെ ബ്യുറോ ഓഫ് ഔട്ട്റീച് & കമ്മ്യൂണിക്കേഷനിലും പ്രവർത്തിച്ചിട്ടുണ്ട്
NS\
കൃഷി മന്ത്രാലയം
അസംസ്കൃത ചണത്തിന്റെ 2022- 23 സീസണിലെ താങ്ങുവിലയ്ക്ക് കേന്ദ്ര ന്ത്രിസഭയുടെ അംഗീകാരം
അസംസ്കൃത ചണത്തിന്റെ 2022- 23 ലെ താങ്ങുവിലയ്ക്ക് പ്രധാനമന്ത്രി ശ്രീ നരേന്ദ്ര മോദിയുടെ അദ്ധ്യക്ഷതയില് ചേര്ന്ന സാമ്പത്തിക കാര്യങ്ങള്ക്കുള്ള കേന്ദ്ര മന്ത്രിസഭാസമിതി അംഗീകാരം നല്കി. കാര്ഷിക ചെലവും വിലയും സംബന്ധിച്ച കമ്മിഷന്റെ ശിപാര്ശകളുടെ അടിസ്ഥാനത്തിലാണ് അംഗീകാരം.
അസംസ്കൃത ചണത്തിന്റെ  2022-23ലെ സീസണിലെ കുറഞ്ഞ താങ്ങു വില മുന് വര്ഷത്തേക്കാള് 250/ രൂപ വര്ദ്ധനയോടെ ക്വിന്റലിന് 4750/ രൂപയായി നിജപ്പെടുത്തി. ഇത് ഇന്ത്യയുടെ മൊത്തം ശരാശരി ഉല്പ്പാദനച്ചെലവിനെക്കാള് 60.53 ശതമാനത്തിന്റെ വരുമാനം ഉറപ്പാക്കും. 2018-19ലെ ബജറ്റില് ഗവണ്മെന്റ് പ്രഖ്യാപിച്ചതുപോലെ, മൊത്തത്തിലുള്ള ശരാശരി ഉല്പ്പാദനച്ചെലവിനെക്കാള് കുറഞ്ഞത് 1.5 മടങ്ങ് എന്ന നിലയില് കുറഞ്ഞ താങ്ങു വില നിശ്ചയിക്കുക എന്ന തത്വത്തിന് അനുസൃതമായിട്ടാണ് 2022-23 സീസണിലെ അസംസ്കൃത ചണത്തിന്റെ ഇപ്പോള് പ്രഖ്യാപിച്ച താങ്ങുവില .
ഇത് കുറഞ്ഞത് 50 ശതമാനം ലാഭം ഉറപ്പ് നല്കുന്നു. ചണ കര്ഷകര്ക്ക് മികച്ച പ്രതിഫലം ഉറപ്പാക്കുന്നതിനും ഗുണനിലവാരമുള്ള ചണനാരുകള്ക്ക് പ്രോത്സാഹന സഹായം നല്കുന്നതിനുമുള്ള സുപ്രധാനവും പുരോഗമനപരവുമായ നടപടികളിലൊന്നാണിത്.
വില സഹായ പ്രവര്ത്തനങ്ങള് ഏറ്റെടുക്കുന്നതിനുള്ള കേന്ദ്ര ഗവണ്മെന്റിന്റെ നോഡല് ഏജന്സിയായി ജൂട്ട് കോര്പ്പറേഷന് ഓഫ് ഇന്ത്യ  തുടരും, അത്തരം പ്രവര്ത്തനങ്ങളില് എന്തെങ്കിലും നഷ്ടം ഉണ്ടാകുകയാണെങ്കില് അത് പൂര്ണ്ണമായും കേന്ദ്ര ഗവണ്മെന്റ് നികത്തും.
-ND-
(Visitor Counter : 115
ആഭ്യന്തരകാര്യ മന്ത്രാലയം
സിഎപിഎഫി-ലേക്കും അസം റൈഫിൾസിലേക്കും റിക്രൂട്ട്മെന്റിനായി ‘അഗ്നിവീരന്മാർക്ക്' മുൻഗണന നൽകാൻ കേന്ദ്ര ആഭ്യന്തര മന്ത്രാലയം തീരുമാനിച്ചു
പ്രധാനമന്ത്രി ശ്രീ നരേന്ദ്ര മോദിയുടെ 'അഗ്നിപഥ് പദ്ധതി' പ്രഖ്യാപനത്തിന്റെ പശ്ചാത്തലത്തിൽ, ഈ പദ്ധതി പ്രകാരം നാല് വർഷം പൂർത്തിയാക്കിയ അഗ്നിവീരന്മാർക്ക് സിഎപിഎഫിലേക്കും അസം റൈഫിൾസിലേക്കും റിക്രൂട്ട്മെന്റിനായി മുൻഗണന നൽകാൻ കേന്ദ്ര ആഭ്യന്തര മന്ത്രാലയം ഇന്ന് തീരുമാനിച്ചു.
'അഗ്നിപഥ് യോജന' പ്രകാരം പരിശീലനം നേടിയ യുവാക്കൾക്ക് രാജ്യത്തിന്റെ സേവനത്തിനും സുരക്ഷയ്ക്കും സംഭാവന നൽകാൻ കഴിയുമെന്ന് കേന്ദ്ര ആഭ്യന്തര മന്ത്രിയുടെ ഓഫീസ് ട്വീറ്റുകളിലൂടെ അറിയിച്ചു. ഇന്നത്തെ തീരുമാനത്തിന്റെ അടിസ്ഥാനത്തിൽ വിശദമായ പദ്ധതി ആസൂത്രണം ചെയ്യാൻ ആരംഭിച്ചിട്ടുണ്ട്.
ആരോഗ്യ, കുടുംബക്ഷേമ മന്ത്രാലയം
കേന്ദ്രമന്ത്രിതല സമിതി കോവിഡ് പ്രതിരോധ പ്രവര്ത്തനങ്ങള് വിലയിരുത്തി
കോവിഡ് 19 പ്രതിരോധ പ്രവര്ത്തനങ്ങള്ക്കായുള്ള കേന്ദ്ര മന്ത്രിതല സമിതിയുടെ 16-ാമത് യോഗം ന്യൂഡല്ഹിയില് കേന്ദ്ര ആരോഗ്യമന്ത്രി ഡോ. ഹര്ഷ് വര്ധന്റെ നേതൃത്വത്തില് വീഡിയോ കോണ്ഫറന്സ് വഴി ചേര്ന്നു. വിദേശകാര്യമന്ത്രി ഡോ. എസ്. ജയശങ്കര്, വ്യോമയാന വകുപ്പ്മന്ത്രി ശ്രീ ഹര്ദീപ് സിങ്പുരി, ആഭ്യന്തര സഹമന്ത്രി ശ്രീ നിത്യാനന്ദറായ്, ഷിപ്പിങ് വകുപ്പ് സഹമന്ത്രി ശ്രീ മന്സുഖ് ലാല് മാണ്ഡവ്യ, ആരോഗ്യവകുപ്പ് സഹമന്ത്രി ശ്രീ അശ്വിനികുമാര് ചൗബേ, പ്രതിരോധ സേനാ തലവന് ശ്രീ ബിപിന് റാവത്ത് എന്നിവര് യോഗത്തില് സന്നിഹിതരായിരുന്നു. സാമൂഹിക അകലം മാനദണ്ഡം പാലിച്ചായിരുന്നു യോഗം.
രാജ്യത്ത് കോവിഡ് 19 ന്റെ നിലവിലെ സാഹചര്യം, പ്രതിരോധ നടപടികള്, കോവിഡ് അനുബന്ധമായി രൂപീകരിച്ച 11 എംപവേര്ഡ് ഗ്രൂപ്പുകളുടെ കര്മപുരോഗതി എന്നിവ യോഗത്തില് വിശകലനം ചെയ്തു. എല്ലാ ഗവണ്മെന്റ് ഓഫീസുകളും തുറക്കുന്ന സാഹചര്യത്തില് , സാമൂഹ്യ അകലം, കൈ കഴുകള്, മുഖാവരണം ധരിക്കല് എന്നിവയടങ്ങിയ കോവിഡിനെതിരായ 'സാമൂഹ്യ വാക്സിന്' ഉപയോഗിക്കുന്നത് എല്ലാ വകുപ്പ് മേധാവികളും കര്ശനമായി പാലിക്കണമെന്ന് മന്ത്രിതല സമിതി അധ്യക്ഷന് ഡോ. ഹര്ഷ് വര്ധന് ആവശ്യപ്പെട്ടു.
രോഗസാധ്യത സ്വയം മനസ്സിലാക്കുന്നതിനും സുരക്ഷയ്ക്കുമായി ആരോഗ്യസേതു ആപ്പ് ഉപയോഗിക്കാന് ഡോ. ഹര്ഷ് വര്ധന് എല്ലാവരോടും അഭ്യര്ത്ഥിച്ചു. ഇതുവരെ 12.55 കോടി ജനങ്ങള് ആരോഗ്യ സേതു ഡൗണ്ലോഡ് ചെയ്തതായും മന്ത്രി അറിയിച്ചു.
രാജ്യത്ത് വൈദ്യശാസ്ത്ര മേഖലയിലെ അടിസ്ഥാന സൗകര്യ വികസന നേട്ടങ്ങളെപ്പറ്റി യോഗത്തില് വിലയിരുത്തി. 2020 ജൂണ് 9 വരെയുള്ള കണക്കുകള് പ്രകാരം രാജ്യത്ത് 958 കോവിഡ് ആശുത്രികള്, 2,313 കോവിഡ് ആരോഗ്യകേന്ദ്രങ്ങള്, 7,525 കോവിഡ് കെയര് സെന്ററുകള് എന്നിവ നിലവിലുണ്ട്.
128.48 ലക്ഷം N95 മാസ്കുകള്, 104.74 ലക്ഷം PPE കിറ്റുകള് തുടങ്ങിയ വിവിധ സംസ്ഥാനങ്ങള്, കേന്ദ്ര ഭരണ പ്രദേശങ്ങള് എന്നിവയ്ക്ക് കേന്ദ്ര സര്ക്കാര് നല്കിയിട്ടുണ്ട്. ഐ.സി.എം.ആറിന്റെ പരിശോധനാ സംവിധാനം 553 ഗവണ്മെന്റ് ലാബുകളിലും 231 സ്വകാര്യ ലാബുകളിലും ലഭ്യമാണ്. ഇന്നുവരെ 49 ലക്ഷത്തിലധികം കോവിഡ് പരിശോധനകള് നടത്തിക്കഴിഞ്ഞു. കഴിഞ്ഞ 24 മണിക്കൂറില് 1,41,682 സാമ്പിളുകള് പരിശോധിച്ചു.
ഇതുവരെ 1,29,214 പേര് രോഗമുക്തരായി. കഴിഞ്ഞ 24 മണിക്കൂറില് 4,785 പേര് രോഗമുക്തി നേടി. ഇതോടെ രാജ്യത്തെ, കോവിഡ് രോഗ മുക്തി നിരക്ക് 48.47% ആയി. നിലവില് രാജ്യത്ത് 1,29,917 പേര്ക്കാണ് കോവിഡ് രോഗബാധയുള്ളത്.
വാര്ത്താവിനിമയ, വിവരസാങ്കേതികവിദ്യാ മന്ത്രാലയം
ഡിജിറ്റല് ലൈഫ് സര്ട്ടിഫിക്കറ്റ് ജനറേഷന്റെ വാതില്പ്പടി സേവനവുമായി ഇന്ത്യാ പോസ്റ്റ് പേയ്മെന്റ് ബാങ്ക്
കേന്ദ്ര, സംസ്ഥാന, എംപ്ലോയീസ് പ്രൊവിഡന്റ് ഫണ്ട് ഓര്ഗനൈസേഷന്  ഉള്പ്പെടെ ഏത് പെന്ഷന്കാര്ക്കും ഡിജിറ്റല് ലൈഫ് സര്ട്ടിഫിക്കറ്റ് സേവനങ്ങള് പ്രയോജനപ്പെടുത്താവുന്ന വിധത്തില് തപാല് വകുപ്പിന് കീഴിലുള്ള ഇന്ത്യാ പോസ്റ്റ് പേയ്മെന്റ് ബാങ്കിന്റെ വാതില്പ്പടി സേവനം സജ്ജമായി. 2020 മുതലാണ് പെന്ഷന്കാര്ക്ക് പെട്ടെന്ന് ആക്സസ് ചെയ്യാവുന്നതുമായ ഡിജിറ്റല് ലൈഫ് സര്ട്ടിഫിക്കറ്റ്/ജീവന് പ്രമാന് ജനറേഷന് സേവനങ്ങള്, പെന്ഷന് ആന്റ് പെന്ഷനേഴ്സ് വെല്ഫെയര് , നാഷണല് ഇന്ഫോര്മാറ്റിക്സ് സെന്റര്  എന്നിവയുമായി ഏകോപിപ്പിച്ച് നല്കിത്തുടങ്ങിയത്. ആധാര് അടിസ്ഥാനമാക്കിയുള്ള ഈ സേവനം പ്രായമായ പെന്ഷന്കാര്ക്ക് ഏറെ സൗകര്യപ്രദമാകും. ഡിജിറ്റല് ലൈഫ് സര്ട്ടിഫിക്കറ്റ് നല്കുന്നതിനുള്ള സമയവും ഇത് കുറയ്ക്കും.
 വാഗ്ദാനം ചെയ്യുന്ന ഡോര്സ്റ്റെപ്പ് ഡിജിറ്റല് ലൈഫ് സര്ട്ടിഫിക്കറ്റ് സേവനം വഴിയോ അടുത്തുള്ള പോസ്റ്റ് ഓഫീസ് സന്ദര്ശിച്ചോ ലൈഫ് സര്ട്ടിഫിക്കറ്റ് സൃഷ്ടിക്കാന് കഴിയും. നിലവിലെ കൊവിഡ് മഹാമാരിയുടെ സാഹചര്യത്തില്, പെന്ഷന് വിതരണ ഏജന്സി സന്ദര്ശിക്കാനുള്ള യാത്ര ഒഴിവാക്കാന് ഐപിപിബി യില് നിന്നുള്ള ഈ വാതില്പ്പടി സേവനം ഒരു അനുഗ്രഹമാകും. ഇതിനായി തപാല് വകുപ്പിന്റെ 'പോസ്റ്റ് ഇന്ഫോ' മൊബൈല് ആപ്ലിക്കേഷന് വഴിയോ അല്ലെങ്കില് ഐപിപിബി ടോള് ഫ്രീ നമ്പറായ '155299' എന്ന നമ്പറില് വിളിച്ച് രജിസ്റ്റര് ചെയ്യുകയോ വേണം. 70 രൂപയുടെ ഫീസില് ഡിജിറ്റല് ലൈഫ് സര്ട്ടിഫിക്കറ്റ് ജനറേറ്റ് ചെയ്യുന്നതിന് അടുത്തുള്ള പോസ്റ്റ് ഓഫീസിലെ പോസ്റ്റ്മാന്/അസിസ്റ്റന്റ് ബ്രാഞ്ച് പോസ്റ്റ് മാസ്റ്റര് അപേക്ഷകനെ സന്ദര്ശിക്കും. പെന്ഷന്കാരന് ആധാര് നമ്പറും പെന്ഷന് വിശദാംശങ്ങളും നല്കണം. സര്ട്ടിഫിക്കറ്റ് ജനറേഷന് പ്രക്രിയ പൂര്ത്തിയാകുമ്പോള്, പെന്ഷന്കാര്ക്ക് അവരുടെ രജിസ്റ്റര് ചെയ്ത മൊബൈല് നമ്പറില് സ്ഥിരീകരണ എസ്എംഎസ് ലഭിക്കും, കൂടാതെ സര്ട്ടിഫിക്കറ്റ് ഓണ്ലൈനായി ലഭിക്കുന്നതിന് https://jeevanpramaan.gov.in/ppouser/login എന്ന വെബ്സൈറ്റ് ലിങ്ക് സന്ദര്ശിക്കാം. അടുത്തുള്ള പോസ്റ്റ് ഓഫീസ് സന്ദര്ശിച്ച് സര്ട്ടിഫിക്കറ്റ് ജനറേറ്റ് ചെയ്യാനും കഴിയും.
രാജ്യരക്ഷാ മന്ത്രാലയം
ഭാവിസാങ്കേതികവിദ്യകളിലെ പുരോഗതി കാലഘട്ടത്തിന്റെ ആവശ്യമെന്ന് ഡിആർഡിഒയിലെ ദേശീയ സാങ്കേതിക ദിന ചടങ്ങിൽ കേന്ദ്ര രക്ഷാ രാജ്യ മന്ത്രി
ന്യൂ ഡൽഹി: മെയ് 11, 2022
ഭാവിയിലെ ഭീഷണികളെ നേരിടാൻ രാജ്യത്തെ സജ്ജമാക്കാൻ നിർമിത ബുദ്ധി  പോലുള്ള സാങ്കേതിക വിദ്യകളിൽ പുരോഗതി കൈവരിക്കാൻ രക്ഷാ രാജ്യ മന്ത്രി ശ്രീ അജയ് ഭട്ട് ശാസ്ത്ര സമൂഹത്തോട് ആഹ്വാനം ചെയ്തു..2022 മെയ് 11 ന് ന്യൂ ഡൽഹിയിൽ ഡിആർഡിഒ സംഘടിപ്പിച്ച ദേശീയ സാങ്കേതിക ദിന ചടങ്ങിൽ സംസാരിക്കുകയായിരുന്നു അദ്ദേഹം
ആഭ്യന്തര സംഭരണത്തിലൂടെ പ്രതിരോധ ആവശ്യങ്ങൾ നിറവേറ്റുന്നതിനുള്ള എല്ലാ ശ്രമങ്ങളും സർക്കാർ നടത്തുന്നുണ്ട് എന്ന് അറിയിച്ച അദ്ദേഹം, അത്യാധുനിക സാങ്കേതിക വിദ്യകളിൽ മികവ് കൈവരിക്കാൻ പ്രതിരോധ ആവാസവ്യവസ്ഥയുടെ എല്ലാ മേഖലകളും ഒരുമിച്ച് പ്രവർത്തിക്കണമെന്ന് ഉദ്ബോധിപ്പിച്ചു.
പ്രധാനമന്ത്രി ശ്രീ നരേന്ദ്ര മോദിയുടെ ‘ആത്മനിർഭർ ഭാരത്’ എന്ന കാഴ്ചപ്പാടിന് അനുസൃതമായി സായുധ സേനയ്ക്ക് അത്യാധുനിക ഉപകരണങ്ങൾ നൽകുന്ന ഒരു സ്വാശ്രയ ഗവേഷണ-വികസന ആവാസവ്യവസ്ഥ സ്ഥാപിക്കുന്നതിനുള്ള ഡിആർഡിഒയുടെ ശ്രമങ്ങളെ രക്ഷാ രാജ്യ മന്ത്രി അഭിനന്ദിച്ചു.അത്യാധുനിക ആയുധ പ്ലാറ്റ്ഫോമുകൾ/സംവിധാനങ്ങളുടെ രൂപകൽപ്പന, വികസനം, ഉൽപ്പാദനം എന്നിവയിലൂടെ ഡിആർഡിഒ സ്വയം തെളിയിച്ചതായി അദ്ദേഹം പറഞ്ഞു. ഇത് സ്വകാര്യ മേഖലയുടെ പങ്കാളിത്തം വർധിപ്പിച്ചു. പ്രതിരോധ ഉപകരണങ്ങൾ കയറ്റുമതി ചെയ്യുന്ന മികച്ച 25 രാജ്യങ്ങളുടെ പട്ടികയിൽ ഇന്ത്യയും ഉൾപ്പെട്ടിട്ടുണ്ടെന്നും അദ്ദേഹം ചൂണ്ടിക്കാട്ടി. പരിപാടിയിൽ രക്ഷാ രാജ്യ മന്ത്രി 2019-ലെ ഡിആർഡിഒ അവാർഡുകൾ വിതരണം ചെയ്തു.
RRTN/SKY
(Visitor Counter : 129
പ്രധാനമന്ത്രിയുടെ ഓഫീസ്
എല്ലാ അടിസ്ഥാന സൗകര്യ ,അനുബന്ധ മേഖലകളിലും കഴിഞ്ഞ 9 വർഷം പരിവർത്തനം കൊണ്ട് വന്നു : പ്രധാനമന്ത്രി
2014 ന് ശേഷം 53,868 കിലോമീറ്ററിലധികം ദേശീയപാതകൾ വികസിപ്പിക്കുന്നത് സംബന്ധിച്ച് കേന്ദ്രമന്ത്രി ശ്രീ നിതിൻ ഗഡ്കരിയുടെ ട്വീറ്റ് പ്രധാനമന്ത്രി ശ്രീ നരേന്ദ്ര മോദി പങ്കിട്ടു.
ഈ നേട്ടത്തെ അഭിനന്ദിച്ച് പ്രധാനമന്ത്രി ട്വീറ്റ് ചെയ്തു:
"കഴിഞ്ഞ 9 വർഷം എല്ലാ അടിസ്ഥാന സൗകര്യ ,അനുബന്ധ മേഖലകളിലും പരിവർത്തനം വരുത്തിയിട്ടുണ്ട്. മെച്ചപ്പെട്ട റോഡ് കണക്റ്റിവിറ്റി സമ്പദ്വ്യവസ്ഥയുടെ മറ്റ് സുപ്രധാന മേഖലകളെ വളരെയധികം ശക്തിപ്പെടുത്തിയിട്ടുണ്ട്."
-ND-
(
ആരോഗ്യ, കുടുംബക്ഷേമ മന്ത്രാലയം
ആരോഗ്യമേഖലയിലെ നിക്ഷേപം വര്ദ്ധിപ്പിക്കാന് കേന്ദ്ര ആരോഗ്യമന്ത്രി ഡോ. ഹര്ഷ്വര്ദ്ധന് സംസ്ഥാനങ്ങളോട് ആവശ്യപ്പെട്ടു
2017-ലെ ദേശീയ ആരോഗ്യ പരിപാടിയില് നിശ്ചയിച്ചിട്ടുള്ള മൊത്തം ദേശീയ ഉല്പ്പാദനത്തിന്റെ 2.5 ശതമാനം എന്ന ലക്ഷ്യം കൈവരിക്കാന് സംസ്ഥാന ബജറ്റുകള് ആരോഗ്യ മേഖലയ്ക്കുള്ള വിഹിതം കുറഞ്ഞത് എട്ട് ശതമാനമെങ്കിലും വര്ദ്ധിപ്പിക്കണമെന്ന് കേന്ദ്ര ആരോഗ്യ കുടുംബക്ഷേമ മന്ത്രി ഡോ. ഹര്ഷ്വര്ദ്ധന് സംസ്ഥാനങ്ങളോട് ആവശ്യപ്പെട്ടു. കേന്ദ്ര ആരോഗ്യ കുടുംബക്ഷേമ കൗണ്സിലിന്റെ പതിമൂന്നാം സമ്മേളനം ന്യൂഡല്ഹിയില് ഉദ്ഘാടനം ചെയ്യുകയായിരുന്നു അദ്ദേഹം. കേന്ദ്രവും സംസ്ഥാനങ്ങളും ഒത്തൊരുമിച്ച് പ്രവര്ത്തിച്ചത്കൊണ്ടാണ് പോളിയോ നിര്മ്മാര്ജ്ജനം പോലുള്ളവയില് വിജയം കൈവരിക്കാനായത്. ആയുഷ്മാന് ഭാരതിലൂടെ സാര്വ്വത്രിക ആരോഗ്യ സംരക്ഷണം, ക്ഷയരോഗ നിര്മ്മാര്ജ്ജനം, ആരോഗ്യ രംഗത്തെ അടിസ്ഥാന സൗകര്യങ്ങള് മെച്ചപ്പെടുത്തല് തുടങ്ങിയ ദേശീയ ആരോഗ്യ മുന്ഗണനകളില് സമവായം സൃഷ്ടിക്കണമെന്ന് കേന്ദ്ര ആരോഗ്യമന്ത്രി ആവശ്യപ്പെട്ടു.
(കേന്ദ്ര ആരോഗ്യ കുടുംബക്ഷേമ സഹമന്ത്രി ശ്രീ. അശ്വിനി കുമാര് ചൗബെ, നിതി ആയോഗ് അംഗം ഡോ. വി.കെ.പോള്, കേന്ദ്ര ആരോഗ്യ കുടുംബക്ഷേമ സെക്രട്ടറി ശ്രീമതി. പ്രീതി സുതന് തുടങ്ങിയവരും പങ്കെടുത്തു.
ND
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് 195.19 കോടി ഡോസ് വാക്സിന്
രാജ്യത്ത് നിലവില് ചികിത്സയിലുള്ളത് 47,995 പേര്
ചികിത്സയിലുള്ളത് 0.11 ശതമാനം പേര്
രോഗമുക്തി നിരക്ക് 98.68%
കഴിഞ്ഞ 24 മണിക്കൂറിനിടെ 4,592 പേര് സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 4,26,57,335 ആയി.
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 8,084 പേര്ക്ക്
പ്രതിദിന രോഗസ്ഥിരീകരണ നിരക്ക് 
പ്രതിവാര രോഗസ്ഥിരീകരണ നിരക്ക് 
ആകെ നടത്തിയത് 85.51 കോടി പരിശോധനകള് ; കഴിഞ്ഞ 24 മണിക്കൂറിനിടെ നടത്തിയത് 2,49,418 പരിശോധനകള്.
(ND
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 175.46 കോടി കവിഞ്ഞു
കഴിഞ്ഞ 24 മണിക്കൂറിനിടെ വിതരണം ചെയ്തത് 7 ലക്ഷത്തിലധികം ഡോസ് വാക്സിനുകള്
രോഗമുക്തി നിരക്ക് നിലവില് 98.33%
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 16,051 പേര്ക്ക്
രാജ്യത്ത് ചികിത്സയിലുള്ളവരുടെ എണ്ണം നിലവില് 2,02,131
പ്രതിവാര രോഗസ്ഥിരീകരണ നിരക്ക് 2.12 %
കഴിഞ്ഞ 24 മണിക്കൂറിനിടെ നല്കിയ 7 ലക്ഷത്തിലധികം  ഡോസുള്പ്പെടെ, ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 175.46 കോടി  പിന്നിട്ടു. 1,98,99,635 സെഷനുകളിലൂടെയാണ് ഈ നേട്ടം കൈവരിച്ചത്.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിന് ഡോസുകള് ഇനി പറയുന്ന വിഭാഗങ്ങളിലായാണ് നല്കിയിട്ടുള്ളത്:
ആരോഗ്യപ്രവര്ത്തകര്
ഒന്നാം ഡോസ് 1,04,00,693
രണ്ടാം ഡോസ് 99,52,973
കരുതല് ഡോസ് 40,49,502
മുന്നണിപ്പോരാളികള്
ഒന്നാം ഡോസ് 1,84,07,927
രണ്ടാം ഡോസ് 1,74,18,259
കരുതല് ഡോസ് 59,11,252
15-18 പ്രായപരിധിയിലുള്ളവര്
ഒന്നാം ഡോസ് 5,36,77,342
രണ്ടാം ഡോസ് 2,17,30,069
18-44 പ്രായപരിധിയിലുള്ളവര്
ഒന്നാം ഡോസ് 55,03,74,397
രണ്ടാം ഡോസ് 43,59,27,908
45-59 പ്രായപരിധിയിലുള്ളവര്
ഒന്നാം ഡോസ് 20,20,44,355
രണ്ടാം ഡോസ് 17,83,73,700
60നുമേല് പ്രായമുള്ളവര്
ഒന്നാം ഡോസ് 12,62,13,826
രണ്ടാം ഡോസ് 11,11,19,012
കരുതല് ഡോസ് 90,24,495
കരുതല് ഡോസ് 1,89,85,249
ആകെ 1,75,46,25,710
കഴിഞ്ഞ 24 മണിക്കൂറിനുള്ളില് 37,901 പേര് സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,21,24,284 ആയി.
ദേശീയ രോഗമുക്തി നിരക്ക് 98.33% ആണ്.
കഴിഞ്ഞ 24 മണിക്കൂറിനുള്ളില് ഇന്ത്യയില് പുതുതായി രോഗം സ്ഥിരീകരിച്ചത് 16,051 പേര്ക്കാണ്.
നിലവില് 2,02,131പേരാണ് ചികിത്സയിലുള്ളത്. നിലവില് ചികിത്സയിലുള്ളത് രാജ്യത്തെ ആകെ രോഗബാധിതരുടെ 0.47ശതമാനമാണ്.
രാജ്യത്തെ പരിശോധനാശേഷി തുടര്ച്ചയായി വര്ധിപ്പിക്കുകയാണ്. കഴിഞ്ഞ 24 മണിക്കൂറിനുള്ളില് 8,31,087 പരിശോധനകള് നടത്തി. ആകെ 76.01 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വര്ദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 2.12ശതമാനമാണ്. പ്രതിദിന രോഗസ്ഥിരീകരണ നിരക്ക് 1.93 ശതമാനമാണ്.
(ND
ബഹിരാകാശ വകുപ്പ്
33 രാജ്യങ്ങളിൽ നിന്നുള്ള 328 ഉപഗ്രഹങ്ങൾ ഇന്ത്യ ഇതുവരെ വിക്ഷേപിച്ചു: ഡോ.ജിതേന്ദ്ര സിംഗ്
ന്യൂഡൽഹി , ഫെബ്രുവരി 10, 2021
ഉപഗ്രഹ വിക്ഷേപണ ശേഷി വികസിപ്പിക്കുക ലക്ഷ്യമിട്ട്, 2020-21 സാമ്പത്തിക വർഷത്തിൽ 900 കോടി രൂപ ഇസ്റോയ്ക്ക്  അനുവദിച്ചതായി പ്രധാനമന്ത്രിയുടെ ഓഫീസ്, പേഴ്സണൽ, പൊതു ആവലാതികൾ, പെൻഷൻ, ആണവോർജ്ജ - ബഹിരാകാശ കാര്യങ്ങൾ എന്നിവയുടെ സ്വതന്ത്ര ചുമതലയുള്ള കേന്ദ്ര സഹ മന്ത്രി ഡോ. ജിതേന്ദ്ര സിംഗ് പറഞ്ഞു.
വിദേശ രാജ്യങ്ങളുടെ ഉപഗ്രഹങ്ങൾ വിക്ഷേപിക്കുന്നതിൽ വളരെക്കാലമായി ഇന്ത്യൻ ബഹിരാകാശ വകുപ്പ് സുപ്രധാന പങ്കു വഹിക്കുന്നുണ്ടെന്ന് ലോക്സഭയിലെ ഒരു ചോദ്യത്തിന് രേഖാമൂലം നൽകിയ മറുപടിയിൽ അദ്ദേഹം പറഞ്ഞു. 33 രാജ്യങ്ങളിൽ നിന്നുള്ള 328 ഉപഗ്രഹങ്ങൾ ഇതുവരെ ഇന്ത്യ വിക്ഷേപിച്ചു.25 മില്യൺ അമേരിക്കൻ ഡോളറും 189 മില്യൺ യൂറോയുമാണ് വിദേശ രാജ്യങ്ങളുടെ ഉപഗ്രഹങ്ങൾ വിക്ഷേപിക്കുന്നതിലൂടെ ഇതുവരെ ലഭിച്ച വരുമാനം. ഉപഗ്രഹങ്ങളുടെ വാണിജ്യ വിക്ഷേപണവും സാമ്പത്തിക സ്വാശ്രയത്വവും ലക്ഷ്യമിട്ട് ബഹിരാകാശ വകുപ്പിന് കീഴിൽ പൊതുമേഖലാ സ്ഥാപനമായ ന്യൂസ്പേസ് ഇന്ത്യ ലിമിറ്റഡ്  കേന്ദ്രസർക്കാർ സ്ഥാപിച്ചു.
ഉപഗ്രഹങ്ങൾ വിക്ഷേപിക്കുന്നതിനുള്ള ശേഷിയുടെ വികസനത്തിലൂടെ ഈ രംഗത്ത് ആത്മ നിർഭരത കൈവരിക്കാൻ ഇസ്റോ ശ്രമിക്കുന്നു.അതിനാൽ, ഈ മേഖലയിൽ വിദേശ സഹകരണം തേടുന്നതിനുള്ള ഒരു നയവും പരിഗണയിലില്ല.
ഇന്ത്യൻ വ്യവസായങ്ങൾക്കും വിദ്യാഭ്യാസ സ്ഥാപനങ്ങൾക്കും അവരുടെ ബഹിരാകാശ സംവിധാനങ്ങൾ പരീക്ഷിക്കുന്നതിന് ഇസ്റോയുടെ സൗകര്യങ്ങൾ ഉപയോഗിക്കാവുന്നതാണെന്ന് അനുബന്ധ ചോദ്യത്തിന് മറുപടിയായി ഡോ. ജിതേന്ദ്ര സിംഗ് പറഞ്ഞു.സ്പേസ് കിഡ്സ് ഇന്ത്യ, സിസിജി സ്പേസ് ടെക്നോളജീസ് എന്നീ സ്വകാര്യ സ്ഥാപനങ്ങളുടെ ഉപഗ്രഹങ്ങൾ ഇസ്രോയിലെ യ.ആർ.റാവു സാറ്റലൈറ്റ് സെന്ററിൽ ഇതിനോടകം പരിശോധനയ്ക്ക് വിധേയമായി.
ഇന്ത്യയുടെ ബഹിരാകാശ പ്രവർത്തനങ്ങളിൽ സ്വകാര്യമേഖലയുടെ പങ്കാളിത്തം, നവ സാങ്കേതിക രംഗത്ത് പുതിയ ആപ്ലിക്കേഷനുകൾ വികസിപ്പിക്കുന്നതിന് കാരണമാകുമെന്ന് അദ്ദേഹം പറഞ്ഞു.
സ്വകാര്യ കമ്പനികളെ ബഹിരാകാശ പ്രവർത്തനങ്ങളിൽ പങ്കെടുക്കാൻ അനുവദിക്കുമ്പോൾ ദേശീയ സുരക്ഷ സംബന്ധിച്ച ഉയരാവുന്ന പ്രശ്നങ്ങളും ആശങ്കകളും സർക്കാർ വിശകലനം ചെയ്തിട്ടുണ്ടെന്നും,രാജ്യത്ത് ബഹിരാകാശ പ്രവർത്തനങ്ങൾ അംഗീകരിക്കുന്നതിനും നിരീക്ഷിക്കുന്നതിനും നിയന്ത്രിക്കുന്നതിനും സ്ഥാപിതമായ സ്വതന്ത്ര നോഡൽ ഏജൻസിയായ ഇന്ത്യൻ നാഷണൽ സ്പേസ് പ്രൊമോഷൻ ആന്റ് ഓതറൈസേഷൻ സെന്ററിലൂടെ  ഉചിതമായ നടപടികൾ കൈക്കൊണ്ടിട്ടുണ്ടെന്നും മന്ത്രി വ്യക്തമാക്കി.
IE/SKY
(Visitor Counter : 1059
പ്രധാനമന്ത്രിയുടെ ഓഫീസ്
പ്രധാനമന്ത്രിയുടെ ദീപാവലി ആശംസകൾ
പ്രധാനമന്ത്രി നരേന്ദ്രമോദി ജനങ്ങൾക്ക് ദീപാവലി ആശംസകൾ നേർന്നു .
''എല്ലാവർക്കും സന്തോഷകരമായ ദീപാവലി ആശംസകൾ. ഈ ആഘോഷം കൂടുതൽ വെളിച്ചവും സന്തോഷവും കൊണ്ടുവരട്ടെ. എല്ലാവരും സമ്പന്നരും ആരോഗ്യവാൻമാരും ആയിരിക്കട്ടെ" പ്രധാനമന്ത്രി പറഞ്ഞു.
തെരഞ്ഞെടുപ്പ് കമ്മീഷന്
കേരളം, അസം, പശ്ചിമ ബംഗാൾ, തമിഴ്നാട്, പുതുച്ചേരി എന്നിവിടങ്ങളിൽ തെരഞ്ഞെടുപ്പ് നടക്കുന്ന വേളയിൽ പണത്തിന്റെ അമിത സ്വാധീനം തടയാൻ തെരഞ്ഞെടുപ്പ് കമ്മീഷന്റെ ശക്തമായ നടപടികൾ
ന്യൂഡൽഹി, മാർച്ച് 17, 2021
നിയമസഭാ തെരഞ്ഞെടുപ്പ് നടക്കാനിരിക്കുന്ന കേരളം, അസം, പശ്ചിമ ബംഗാൾ, തമിഴ്നാട്, കേന്ദ്രഭരണ പ്രദേശമായ പുതുച്ചേരി എന്നിവിടങ്ങളിൽ ചെലവ് നിരീക്ഷണ പ്രക്രിയയിലൂടെ 331 കോടി രൂപയുടെ റെക്കോർഡ് തുക പിടിച്ചെടുത്തു. 2016 ലെ നിയമസഭാ തെരഞ്ഞെടുപ്പുകളിൽ ഈ സംസ്ഥാന/കേന്ദ്രഭരണ പ്രദേശങ്ങളിൽ നിന്നും മൊത്തം 225.77 കോടി രൂപയാണ് പിടിച്ചെടുത്തത്.
2021 മാർച്ച് 16 വരെ പിടിച്ചെടുത്ത തുകയുടെ വിശദാംശങ്ങൾ ചുവടെ - :
|
||
|
Cash

|
|
Liquor

|
|
Drugs 
|
|
Freebies 
|
|
Precious Metals

|
|
Total

|
|
Assam
|
|
11.73
|
|
17.25
|
|
27.09
|
|
4.87
|
|
2.82
|
|
63.75
|
|
Puducherry
|
|
2.32
|
|
0.26
|
|
0.15
|
|
0.14
|
|
2.85
|
|
5.72
|
|
Tamil Nadu
|
|
50.86
|
|
1.32
|
|
0.35
|
|
14.06
|
|
61.04
|
|
127.64
|
|
Kerala
|
|
5.46
|
|
0.38
|
|
0.68
|
|
0.04
|
|
15.23
|
|
21.77
|
|
West Bengal
|
|
19.11
|
|
9.72
|
|
47.40
|
|
29.42
|
|
6.93
|
|
112.59
|
|
Total
|
|
89.48
|
|
28.93
|
|
75.67
|
|
48.52
|
|
88.87
|
|
331.47
2021-ലെ പൊതുതെരഞ്ഞെടുപ്പിൽ കള്ളപ്പണം തടയുന്നതിനുള്ള ഫലപ്രദമായ നിരീക്ഷണത്തിനായി, തിരഞ്ഞെടുപ്പ് കമ്മീഷൻ 295 ചെലവ് നിരീക്ഷകരെ വിന്യസിച്ചിട്ടുണ്ട്. കേരളത്തിനായി ശ്രീ പുഷ്പീന്ദർ സിംഗ് പുനിഹ  ഉൾപ്പെടെ അഞ്ച് പ്രത്യേക ചെലവ് നിരീക്ഷകരെയും കമ്മീഷൻ നിയമിച്ചിട്ടുണ്ട്.
കൃത്യമായ വിലയിരുത്തലിനുശേഷം, 259 നിയമസഭാ മണ്ഡലങ്ങളെ ചെലവ് സംബധിച്ഛ് 'സെൻസിറ്റീവ്' മണ്ഡലങ്ങൾ ആയി കണക്കാക്കിയിട്ടുണ്ട്.
RRTN/SKY
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് 137.46 കോടി ഡോസ് വാക്സിന്
രാജ്യത്ത് നിലവില് ചികിത്സയിലുള്ളത് 83,913 പേര് ; 570 ദിവസത്തിനിടെ ഏറ്റവും കുറവ്
ചികിത്സയിലുള്ളത് ആകെ രോഗബാധിതരുടെ ഒരു ശതമാനത്തില് താഴെ മാത്രം; നിലവില് 0.24 ശതമാനം;
2020 മാര്ച്ചിനുശേഷം ഏറ്റവും കുറഞ്ഞ നിലയില്
രോഗമുക്തി നിരക്ക് 98.38 % ; 2020 മാര്ച്ചിനുശേഷം ഏറ്റവും കൂടിയ നിലയില്
കഴിഞ്ഞ 24 മണിക്കൂറിനിടെ 7,469 പേര് സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 3,41,78,940 ആയി.
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 7,081 പേര്ക്ക്
പ്രതിദിന രോഗസ്ഥിരീകരണ നിരക്ക്  കഴിഞ്ഞ 76 ദിവസമായി 2 ശതമാനത്തില് താഴെ
പ്രതിവാര രോഗസ്ഥിരീകരണ നിരക്ക്  കഴിഞ്ഞ 35 ദിവസമായി 1 ശതമാനത്തില് താഴെ
ആകെ നടത്തിയത് 66.41 കോടി പരിശോധനകള്.
(Visitor Counter : 86
വാണിജ്യ വ്യവസായ മന്ത്രാലയം
പണപ്പെരുപ്പം 5.13 ശതമാനത്തിലേയ്ക്ക് ഉയര്ന്നു
രാജ്യത്ത് മൊത്ത വിലസൂചികയെ അടിസ്ഥാനമാക്കിയുള്ള പണപ്പെരുപ്പംസെപ്റ്റംബറില് 5.13 ശതമാനത്തിലെത്തി. കഴിഞ്ഞ രണ്ട് മാസത്തെ ഏറ്റവുംഉയര്ന്ന നിരക്കാണിത്. പെട്രോള്, ഡീസല്വിലക്കയറ്റവും, ഭക്ഷ്യവസ്തുക്കളുടെ വിലവര്ദ്ധനയുമാണ്ഇതിന് കാരണം.
ഈ വര്ഷംഓഗസ്റ്റില്മൊത്തവിലസൂചികയെആധാരമാക്കിയുള്ള പണപ്പെരുപ്പം 4.53 ശതമാനമായിരുന്നു. കഴിഞ്ഞ വര്ഷംസെപ്റ്റംബറില് 3.14 ശതമാനവുമായിരുന്ന പണപ്പെരുപ്പം.
(ND/MRD
പ്രധാനമന്ത്രിയുടെ ഓഫീസ്
ഇൻഡോർ ദുരന്തത്തിനിരയായവർക്ക് പ്രധാനമന്ത്രി സഹായധനം പ്രഖ്യാപിച്ചു
ഇൻഡോർ അപകടത്തിൽപ്പെട്ടവർക്ക് പ്രധാനമന്ത്രിയുടെ ദേശീയ ദുരിതാശ്വാസ നിധിയിൽ  നിന്ന് പ്രധാനമന്ത്രി ശ്രീ നരേന്ദ്ര മോദി സഹായധനം പ്രഖ്യാപിച്ചു.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു :
"ഇന്ന് ഇൻഡോറിലുണ്ടായ നിർഭാഗ്യകരമായ ദുരന്തത്തിൽ മരിച്ചവരുടെ അടുത്ത ബന്ധുക്കൾക്ക് പിഎംഎൻആർഎഫിൽ നിന്ന് 2 ലക്ഷം രൂപ നൽകും. പരിക്കേറ്റവർക്ക് 50,000 രൂപ വീതവും നൽകും: പ്രധാനമന്ത്രി നരേന്ദ്രമോദി."
ഗിരിവര്ഗ്ഗകാര്യ മന്ത്രാലയം
കോവിഡ് കാലത്ത് ഗിരിവര്ഗവിഭാഗത്തിന്റെ ക്ഷേമത്തിനായി നടപടികള് സ്വീകരിച്ച് കേന്ദ്രഗവണ്മെന്റ്
(കോവിഡ് 19 മഹാമാരിക്കാലത്ത് രാജ്യത്തെ ഗിരിവര്ഗ വിഭാഗങ്ങളുടെ ക്ഷേമത്തിനായി കേന്ദ്രഗവണ്മെന്റ് വിവിധ നടപടികള് സ്വീകരിച്ചതായി കേന്ദ്ര ഗിരിവര്ഗകാര്യ സഹമന്ത്രി ശ്രീമതി. രേണുക സിംഗ് സരുത രാജ്യസഭയില് രേഖാമൂലം അറിയിച്ചു.
ചെറുകിട വനവിഭവങ്ങള് , മരങ്ങളല്ലാത്ത വനവിഭവങ്ങള്  എന്നിവയുടെ ശേഖരണം, വിളവെടുക്കല്, അസംസ്കൃത വസ്തുവിനെ വിഭവങ്ങളാക്കല് എന്നിവയ്ക്ക് ലോക്ക്ഡൗണ് കാലത്തും ഇളവുകള് നല്കി.
കൊറോണയുടെ പശ്ചാത്തലത്തില് ഗിരിവര്ഗ വിഭാഗങ്ങള് നേരിടുന്ന പ്രതിസന്ധികള് പരിഗണിച്ച് അവര് ശേഖരിക്കുന്ന ഉല്പ്പന്നങ്ങള്ക്ക് താങ്ങുവില പുതുക്കി നിശ്ചയിച്ച കേന്ദ്ര ഗിരിവര്ഗ മന്ത്രാലയം, കുറഞ്ഞ താങ്ങുവില ലഭിക്കുന്ന സാധനങ്ങളുടെ പട്ടികയില് 23 വനവിഭവങ്ങളെക്കൂടി ഉള്പ്പെടുത്തി. ഗിരിവര്ഗജനതയുടെ ആരോഗ്യത്തിനും ഭക്ഷണത്തിനുമായി മന്ത്രാലയത്തിന് കീഴിലുള്ള കോവിഡ് റെസ്പോണ്സ് ടീം നടപടികള് സ്വീകരിച്ചിട്ടുണ്ട്. കമ്യൂണിറ്റി കിച്ചണ്, റേഷന് വിതരണം ഉറപ്പുവരുത്തല്, ബാങ്ക് അക്കൗണ്ടിലേയ്ക്കു നേരിട്ടുള്ള നിക്ഷേപം മുഖേന അടിസ്ഥാന സാമ്പത്തിക സഹായം തുടങ്ങിയ സഹായങ്ങളാണ് പ്രധാനമായും സ്വീകരിച്ചിട്ടുള്ളത്.
ഗിരിവര്ഗജനത ഉല്പ്പാദിപ്പിക്കുകയും ശേഖരിക്കുകയും ചെയ്യുന്ന വനവിഭവങ്ങള്ക്ക് ഓണ്ലൈന് വില്പ്പന സൗകര്യം ഏര്പ്പെടുത്തുക, ഗ്രാമീണ തലത്തില് ജലവിതരണം മെച്ചപ്പെടുത്തുക, വിവിധ തരം പച്ചക്കറികളുടെ ഉല്പ്പാദനം, ആട് വളര്ത്തല് കേന്ദ്രം സ്ഥാപിക്കല്, മത്സ്യത്തൊഴിലാളികള്ക്ക് ഫിഷറി കിറ്റ്, കൂണ്-തേന് കൃഷി, യുവാക്കള്ക്കായി നൈപുണ്യ വികസനപരിശീലനം തുടങ്ങിയവയാണ് ആരംഭിച്ചത്.
177 ഗിരിവര്ഗജില്ലകളിലെ ആരോഗ്യഅടിസ്ഥാനസൗകാര്യം, തൊഴില് മുതലായവയെക്കുറിച്ചുള്ള വിവരങ്ങള് ലഭ്യമാക്കുന്നതിനായി സാസ്ഥ്യ പോര്ട്ടലും സജ്ജീകരിച്ചിട്ടുണ്ട്. .
പ്രത്യേക സേവനങ്ങളും ഫീച്ചറുകളും
കേന്ദ്ര സഹമന്ത്രി ജിതേന്ദ്ര സിംഗ് ശ്രീ ചിത്രയിൽ കോമ്പിനേഷൻ ഡിവൈസസ് ബ്ലോക്ക് ഉദ്ഘാടനം ചെയ്യും
തിരുവനന്തപുരത്തെ ശ്രീചിത്ര തിരുനാൾ ഇൻസ്റ്റിറ്റ്യൂട്ട് ഫോർ മെഡിക്കൽ സയൻസസ് ആൻഡ് ടെക്നോളജിയിൽ കോമ്പിനേഷൻ ഡിവൈസസ് ബ്ലോക്ക് കേന്ദ്ര ശാസ്ത്ര സാങ്കേതിക ഭൂമിശാസ്ത്ര വകുപ്പ് സഹമന്ത്രി  ശ്രീ ജിതേന്ദ്ര സിംഗ് നാളെ  ഉദ്ഘാടനം ചെയ്യും. ഉച്ചയ്ക്ക് 12.30 മണിക്കാണ് പരിപാടി. കേന്ദ്ര വിദേശകാര്യ, പാർലമെന്ററി കാര്യ സഹമന്ത്രി ശ്രീ വി മുരളീധരനും ചടങ്ങിൽ സംസാരിക്കും. കേന്ദ്ര ശാസ്ത്ര സാങ്കേതിക വകുപ്പിന്റെ 53 കോടി രൂപയുടെ ധനസഹായത്തോടെയാണ് 1,20,000 ചതുരശ്ര അടി വിസ്തീർണമുള്ള ബ്ലോക്ക് നിർമ്മിക്കുന്നത്. രാജ്യത്തിന്റെ ഭാവി ആവശ്യങ്ങൾ സംഘടിതമായി കൈകാര്യം ചെയ്യുന്നതിനായി മരുന്നുകളുമായി സംയോജിപ്പിക്കുന്ന മെഡിക്കൽ ഉപകരണങ്ങൾ വികസിപ്പിക്കുന്നതിൽ സംഭാവന നൽകാൻ ഈ സംരംഭം സഹായിക്കും.
ഇൻ-വിട്രോ ഡയഗ്നോസ്റ്റിക്സ്, പോയിന്റ് ഓഫ് കെയർ ഡിവൈസുകൾ, ബയോസെൻസറുകൾ, ടിഷ്യു എൻജിനീയറിങ് ഉൽപ്പന്നങ്ങൾ, ആർട്ടിഫിഷ്യൽ ഇന്റലിജൻസ് , വെർച്വൽ റിയാലിറ്റി , ഓർത്തോട്ടിക്സ്, റീഹാബിലിറ്റേഷൻ എന്നിവയുടെ വികസനത്തിനുള്ള ലബോറട്ടറികളും മൈക്രോ ഇലക്ട്രോ മെക്കാനിക്കൽ സിസ്റ്റങ്ങളും  മൈക്രോ റോബോട്ടിക്സ് അടിസ്ഥാനമാക്കിയുള്ള ഉപകരണങ്ങളും കോമ്പിനേഷൻ ഡിവൈസസ് ബ്ലോക്കിൽ സ്ഥാപിക്കും.
പൊതുവിദ്യാഭ്യാസ, തൊഴിൽ വകുപ്പ് മന്ത്രി ശ്രീ വി ശിവൻകുട്ടി, ആരോഗ്യ കുടുംബക്ഷേമ വകുപ്പ് മന്ത്രി ശ്രീമതി വീണാ ജോർജ്, തിരുവനന്തപുരം പൂജപുര കൗൺസിലർ ശ്രീ വി വി രാജേഷ് എന്നിവർ ആശംസകൾ നേർന്നു. എസ്സിടിഐഎംഎസ്ടി ഡയറക്ടർ പ്രൊഫ സഞ്ജയ് ബിഹാരി, ബിഎംടി വിംഗ് മേധാവി ഡോ. ഹരികൃഷ്ണ വർമ്മ പി ആർ എന്നിവരും ചടങ്ങിൽ പങ്കെടുക്കും.
കേന്ദ്ര സഹമന്ത്രി ശ്രീ ജിതേന്ദ്ര സിംഗ് രാവിലെ 11 മണിക്ക് ശ്രീ ചിത്രയിലെ അച്യുത മേനോൻ സെന്റർ ഓഡിറ്റോറിയത്തിൽ ഹോസ്പിറ്റൽ വിംഗിലെ എല്ലാ ജീവനക്കാരെയും വിദ്യാർത്ഥികളെയും അഭിസംബോധന ചെയ്യും.
--NS--
(Visitor Counter : 49